2019

Rok 2019 (MMXIX) bol kalendárny rok, ktorý v súlade s gregoriánskym kalendárom začal v utorok 1. januára a skončil v utorok 31. decembra.

 Udalosti 
 1. január – Rumunsko sa ujalo predsedníctva EÚ
 1. január – Belgicko, Nemecko, Dominikánska republika, Indonézia a Južná Afrika sa na dva roky stali nestálymi členmi Rady bezpečnosti OSN.
 1. január – európskymi hlavnými mestami kultúry v roku 2019 sú talianska Matera a bulharský Plovdiv
 1. január – vesmírna sonda New Horizons preletela okolo objektu Kuiperovho pásu 486958 Arrokoth
 2. január – osem ľudí zomrelo pri železničnej nehode na moste cez Veľký Belt medzi dánskymi ostrovmi Sjælland a Fyn
 3. január – Čínska mesačná sonda Čchang-e 4 ako prvá v histórii pristála na odvrátenej strane Mesiaca
 6. január – v Egypte bola vysvätená nová Katedrála Narodenia Pána, najväčší kostol na Blízkom východe, za účasti prezidenta Abdala Fattáha Sísího a patriarchu koptskej ortodoxnej cirkve Teodora II.
 16. marec – v prvom kole prezidentských volieb na Slovensku uspeli Zuzana Čaputová s 40,6 % hlasov a Maroš Šefčovič s 18,7 % hlasov
 30. marec – v druhom kole prezidentských volieb na Slovensku zvíťazila Zuzana Čaputová so ziskom 58,4 % hlasov pri volebnej účasti 41,79 %
 30. apríl – japonský cisár Akihito abdikoval v prospech korunného princa Naruhita.
 10. – 26. máj – majstrovstvá sveta v ľadovom hokeji 2019 na Slovensku
 14. – 18. máj – Eurovision Song Contest v izraelskom Tel Avive
16. máj – americká televízna stanica CBS odvysielala posledný diel kultového sitkomu Teória veľkého tresku
 23. – 26. máj – Voľby do Európskeho parlamentu
 15. jún – do funkcie prezidentky Slovenskej republiky bola inaugurovaná Zuzana Čaputová
 1. júl – Fínsko sa ujalo Predsedníctva EÚ
 21. júl – Avengers: Endgame sa stal najúspešnejším filmom všetkých čias a prekonal tak film Avatar z roku 2009
 13. november – Pri zrážke linkového autobusu a nákladného auta medzi Nitrou a Zlatými Moravcami zahynulo 12 ľudí, išlo o jednu z najtragickejších nehôd v histórii Slovenska
 26. december – V južnej Ázii bolo pozorovateľné prstencové zatmenie Slnka
 31. december – V čínskom Wu-chane vypukla pandémia Covidu-19 

 Nobelova cena 
 za fyziku: James Peebles, Michel Mayor, Didier Queloz
 za chémiu: John B. Goodenough, M. Stanley Whittingham, Akira Jošino 
 za medicínu: William G. Kaelin, Peter J. Ratcliffe, Gregg Semenza
 za literatúru: Peter Handke
 za mier: Abiy Ahmed
 za ekonómiu: Abhijit Banerjee, Esther Duflo, Michael Kremer

 Narodenia 
 6. marec – Archie Mountbatten-Windsor, prvé dieťa vojvodu a vojvodkyne zo Sussexu a siedme v poradí v nástupe na britský trón

 Úmrtia 
náhled|upright|Michel Legrand († 26. január)
náhľad|upright|Václav Vorlíček († 5. február)
náhľad|upright|Manfred Eigen († 6. február)
náhľad|upright|Bruno Ganz († 16. február)
náhľad|upright|Karl Lagerfeld († 19. február)
náhľad|upright|André Previn († 28. február)
náhľad|upright|Žores Alfiorov († 1. marec)
náhľad|upright|Luke Perry († 4. marec)
náhľad|upright|David J. Thouless († 6. apríl)
náhľad|upright|Paul Greengard († 13. apríl)
náhľad|upright|Václav Postránecký († 7. máj)
náhľad|upright|Niki Lauda († 20. máj)
náhľad|upright|John Robert Schrieffer († 27. júl)
náhľad|upright|Karel Gott († 1. október)
 5. január – Milan Jankovič, český literárny vedec (* 1929)
 6. január – Miloš Šimurda, český akademický maliar, kresliar, monumentalista, pedagóg a básnik (* 1924)
 7. január – Andrés Sorel, španielsky spisovateľ (* 1937)
 9. január – Milan Kovačka, slovenský ekonóm, špecialista na ekonomickú štatistiku (* 1931)
 9. január – Dmytro Vasyľovyč Malakov, ukrajinský historik (* 1937)
 10. január – Theo Adam, nemecký operný spevák a režisér (* 1926)
 11. január – Michael Atiyah, britský matematik (* 1929)
 12. január – Jiří Brady, kanadský podnikateľ, pamätník holokaustu (* 1928)
 14. január – Paweł Adamowicz, poľský politik, právnik a starosta mesta Gdansk (* 1965)
 15. január – Rudolf Kučera, český politológ a vysokoškolský pedagóg (* 1947)
 21. január – Henri d'Orléans, francúzsky šľachtic (* 1933)
 26. január – Michel Legrand, francúzsky skladateľ (* 1932)
 26. január – Luděk Munzar, český herec (* 1933)
 31. január – Susan Playerová, americká modelka a herečka (* 1954)
 1. február – Imrich Kružliak, slovenský historik, spisovateľ, publicista a exilový pracovník (* 1914)
 4. február – Mária Miadoková, slovenská poetka a bývalá zdravotná sestra (* 1940)
 4. február – Matti Nykänen, fínsky skokan na lyžiach (* 1963)
 5. február – Václav Vorlíček, český režisér a scenárista (* 1930)
 6. február – Manfred Eigen, nemecký chemik, nositeľ Nobelovej ceny (* 1927)
 6. február – Anton Kret, slovenský dramaturg, teatrológ, prekladateľ a publicista (* 1930)
 6. február – Rosamunde Pilcherová, britská spisovateľka (* 1924)
 6. február – Heidi Tofflerová, americká futurologička a publicistka (* 1929)
 8. február – Branislav Lichardus, slovenský vedec a diplomat, predseda Slovenskej akadémie vied (* 1930)
 9. február – Petr Oliva, český herec a dabér (* 1943)
 10. február – Boris Okánik, slovenský tenista a tenisový rozhodca (* 1929)
 11. február – Juraj Cajchan, slovenský karikaturista pôsobiaci v švédskom Göteborgu (* 1941)
 13. február – Miroslav Kusý, slovenský politológ (* 1931)
 16. február – Bruno Ganz, švajčiarsky herec (* 1941)
 18. február – Alessandro Mendini, taliansky dizajnér a architekt (* 1931)
 18. február – Stanislav Milota, český kameraman a signatár Charty 77, manžel herečky Vlasty Chramostovej (* 1933)
 19. február – Karl Lagerfeld, módny návrhár (* 1933)
 19. február – Juraj Marik, slovenský učiteľ, básnik a podnikateľ, pôsobiaci medzi Slovákmi v Maďarsku (* 1933)
 24. február – Alexander Petržalský, slovenský raper, producent, DJ a promotér (* 1980)
 25. február – Mark Hollis, anglický hudobník, frontman skupiny Talk Talk (* 1955)
 26. február – Oľga Bleyová, slovenská výtvarníčka a fotografka (* 1930)
 26. február – Jiří Pomeje, český herec a filmový producent (* 1964)
 28. február – Jiří Pecha, český divadelný, televízny a filmový herec (* 1944)
 28. február – André Previn, americký klavirista a dirigent (* 1929)
 1. marec – Žores Ivanovič Alfiorov, ruský fyzik, nositeľ Nobelovej ceny (* 1930)
 1. marec – Kevin Roche, americko-írsky architekt (* 1922)
 3. marec – Paulína Snopková, slovenská paleontologička, odborníčka na palynológiu (* 1932)
 4. marec – Keith Flint, britský spevák a tanečník (* 1969)
 4. marec – Luke Perry, americký herec (* 1966)
 5. marec – Mária Rudavská, slovenská výtvarníčka (* 1941)
 7. marec – Kelly Catlinová, americká dráhová a cestná cyklistka (* 1995)
 9. marec – Albert Marenčin, slovenský dramaturg, scenárista, prekladateľ, prozaik, básnik, surrealista, výtvarník a kolážista (* 1922)
 11. marec – Emil Kosír, slovenský divadelný, televízny a filmový herec (* 1937)
 12. marec – Věra Bílá, česká speváčka a hudobníčka rómskej národnosti (* 1954)
 14. marec – Godfried Danneels, belgický kardinál, emeritný arcibiskup Mechelen-Brusel a emeritný prímas Belgicka (* 1933)
 16. marec – Dick Dale, americký surf rockový gitarista (* 1937)
 20. marec – Jozef Viktor Adamec, rímskokatolícky americký biskup slovenského pôvodu, organizátor kultúrneho života Slovákov v Spojených štátoch (* 1935)
 20. marec – Milan Píka, český a slovenský brigádny generál, príslušník RAF a zahraničného odboja, po roku 1948 politicky prenasledovaný (* 1922)
 22. marec – Ivan Novotný, slovenský lekár, odborník na liečbu závislostí (* 1934)
 26. marec – Daniel Nekonečný, český spevák (* 1966)
 27. marec – Valerij Fiodorovič Bykovskij, sovietsky kozmonaut (* 1934)
 29. marec – Akvinas Juraj Gabura, slovenský rímskokatolícky kňaz a rehoľník – dominikán (* 1915)
 5. apríl – Sydney Brenner, britský molekulárny biológ, nositeľ Nobelovej ceny (* 1927)
 5. apríl – Igor Dobiš, slovenský filmový režisér, kritik a vysokoškolský pedagóg (* 1941)
 6. apríl – David J. Thouless, britský fyzik, nositeľ Nobelovej ceny (* 1934)
 10. apríl – Barbara Marxová Hubbardová, americká futurologička (* 1929)
 13. apríl – Paul Greengard, americký neurobiológ, nositeľ Nobelovej ceny za fyziológiu alebo medicínu (* 1925)
 13. apríl – Ján Starší, slovenský hokejista a tréner (* 1933)
 14. apríl – Bibi Anderssonová, švédska herečka (* 1935)
 14. apríl – Jaroslav Blaho, slovenský divadelný kritik, teatrológ a historik (* 1942)
 14. apríl – Martin Slobodník, slovenský sinológ, tibetológ, prekladateľ, historik a žurnalista (* 1970)
 15. apríl – Owen Kay Garriott, americký vedec a astronaut (* 1930)
 17. apríl – Alan García, peruánsky politik a prezident (* 1949)
 18. apríl – Lorraine Warren, americká paranormálna vyšetrovateľka (* 1927)
 20. apríl – Peter Colotka, slovenský právnik, vysokoškolský pedagóg a bývalý politik (* 1925)
 23. apríl – Ján Luxemburský, veľkovojvoda Luxemburska (* 1921)
 27. apríl – Vlastislav Cesnak, srbský maliar a architekt, dolnozemský Slovák (* 1945)
 29. apríl – John Singleton, americký režisér, scenárista a producent (* 1968)
 30. apríl – Peter Mayhew, britsko-americký filmový herec, známy rolou Chewbaccu z Hviezdnych vojen (* 1944)
 1. máj – Vladimír Poštulka, český textár, spisovateľ, publicista, scenárista a gurmán-kritik (* 1943)
 3. máj – Goró Šimura, japonský matematik a profesor (* 1930)
 6. máj – Ján Findra, slovenský jazykovedec, vysokoškolský pedagóg, prvý rektor Univerzity Mateja Bela v Banskej Bystrici (* 1934)
 7. máj – Václav Postránecký, český herec, dabér a pedagóg (* 1943)
 7. máj – Adam Svoboda, český hokejový brankár (* 1978)
 7. máj – Jean Vanier, kanadský spisovateľ (* 1928)
 11. máj – Peggy Liptonová, americká herečka, modelka a speváčka (* 1946)
 12. máj – Mačiko Kjó, japonská divadelná, filmová a televízna herečka, ktorá bola vo filmovom herectve aktívna najmä v 50. a 60. rokoch (* 1924)
 16. máj – Bob Hawke, premiér Austrálie (* 1929)
 16. máj – Ieoh Ming Pei, americký architekt (* 1917)
 18. máj – Karol Kahoun, slovenský historik umenia, pamiatkár a univerzitný pedagóg (* 1930)
 19. máj – Doris Day, americká herečka, speváčka a aktivistka (* 1922)
 20. máj – Niki Lauda, rakúsky pilot Formuly 1, trojnásobný majster sveta, neskôr podnikateľ v oblasti leteckej dopravy (* 1949)
 22. máj – Dušan Mitana, slovenský spisovateľ (* 1946)
 24. máj – Murray Gell-Mann, americký fyzik, nositeľ Nobelovej ceny (* 1929)
 29. máj – Miloslav Mojžiš, slovenský skladateľ, aranžér, textár, scenárista, spisovateľ, producent, inštrumentalista a dirigent (* 1958)
 31. máj – Silvia Petöová, slovenská herečka a moderátorka (* 1968)
 1. jún – Michel Serres, francúzsky filozof a akademik (* 1930)
 3. jún – Hans Ankum, holandský právny historik, papyrológ a právny romanista svetového významu (* 1930)
 4. jún – Lennart Johansson, švédsky futbalový funkcionár, dlhoročný prezident UEFA (* 1929)
 7. jún – Jozef Minárik, slovenský hasič a funkcionár orgánov požiarnej ochrany (* 1941)
 9. jún – Štefan Barták, slovenský politický a verejný činiteľ, primátor Bratislavy, poslanec SNR a člen Ústredného výboru KSČ (* 1940)
 12. jún – Philomena Lynottová, írska spisovateľka a podnikateľka (* 1930)
 13. jún – Lýdia Volejníčková, slovenská speváčka (* 1952)
 15. jún – Wilhelm Holzbauer, rakúsky architekt (* 1930)
 15. jún – Franco Zeffirelli, taliansky režisér (* 1923)
 17. jún – Muhammad Mursí, egyptský politik a inžinier, piaty prezident Egypta (* 1951)
 21. jún – Dimitris Christofias, cyperský komunistický politik a prezident Cypru v rokoch 2008 – 2013 (* 1946)
 22. jún – Anton Bendík, slovenský folklorista, hráč na jednoradovú heligónku a sólový spevák (* 1931)
 23. jún – Igor Gallo, slovenský spisovateľ, básnik, publicista a prozaik (* 1936)
 24. jún – Juraj Bindzár, slovenský divadelný, televízny a filmový režisér a scenárista, autor rozhlasových a divadelných hier, publicista, pesničkár a básnik (* 1943)
 26. jún – Peter Glocko, slovenský spisovateľ, scenárista a autor literatúry pre deti a mládež (* 1946)
 26. jún – Max Wright, americký herec známy ako predstaviteľ Willieho Tannera zo sitkomu ALF (* 1943)
 30. jún – Mitchell Feigenbaum, americký matematický fyzik (* 1944)
 5. júl – Josef Koutecký, český lekár, zakladateľ detskej onkológie v Česko-Slovensku (* 1930)
 6. júl – Cameron Boyce, americký spevák, herec, tanečník a model, známy ako predstaviteľ Luka Rossa zo seriálu Jessie (* 1999)
 9. júl – Anton Janitor, slovenský mykológ, fytopatológ, ilustrátor a autor mykologických publikácií (* 1937)
 9. júl – Fernando de la Rúa, argentínsky politik, právnik, pedagóg a prezident (* 1937)
 12. júl – Fernando Corbató, americký informatik (* 1926)
 17. júl – Maroš Bančej, slovenský spisovateľ, básnik, textár a publicista (* 1960)
 18. júl – Jukija Amano, japonský diplomat, bývalý generálny riaditeľ Medzinárodnej agentúry pre atómovú energiu (MAAE) (* 1947)
 18. júl – Luciano De Crescenzo, taliansky spisovateľ a režisér (* 1928)
 19. júl – César Pelli, argentínsky architekt (* 1926)
 22. júl – Christopher C. Kraft Jr., americký letecký inžinier, manažér a inžinier NASA (* 1924)
 22. júl – Li Pcheng, čínsky politik, v rokoch 1988 – 1998 premiér Čínskej ľudovej republiky (* 1928)
 26. júl – Jaime Lucas Ortega y Alamino, kubánsky kardinál, emeritný arcibiskup Havany (* 1936)
 26. júl – Ferdinand Milučký, slovenský architekt a projektant, predstaviteľ modernizmu a brutalizmu (* 1929)
 27. júl – John Robert Schrieffer, americký fyzik, nositeľ Nobelovej ceny (* 1931)
 30. júl – Oto Fusán, slovenský geológ a geofyzik (* 1922)
 31. júl – Marián Mudroch, slovenský akademický maliar a vysokoškolský pedagóg (* 1945)
 1. august – Richard Vyškovský, český architekt, dlhoročný autor papierových modelov pre časopis ABC (* 1929)
 5. august – Josef Kadraba, československý futbalový reprezentant (* 1933)
 5. august – Toni Morrisonová, americká spisovateľka, nositeľka Nobelovej ceny (* 1931)
 6. august – Peter Igor Meluzín, slovenský autor akcií, performancií a videoinštalácií (* 1947)
 7. august – Kary Mullis, americký chemik a podnikateľ, nositeľ Nobelovej ceny (* 1944)
 10. august – Jeffrey Epstein, americký finančník a usvedčený páchateľ sexuálnych trestných činov (* 1953)
 11. august – Július Alberty, slovenský historik, vysokoškolský pedagóg, organizátor a zakladateľ vysokého školstva v Banskej Bystrici (* 1925)
 14. august – Peter Dudák, slovenský spevák kapely Hex (* 1973)
 15. august – Ignác Bizmayer, slovenský keramikár (* 1922)
 21. august – Peter Baláž, slovenský ekonóm, odborník v oblasti medzinárodného obchodu (* 1954)
 23. august – David Koch, americký podnikateľ, filantrop, politický aktivista a chemický inžinier (* 1940)
 25. august – Ferdinand Piëch, rakúsky priemyselník, inžinier, manažér a bývalý predseda dozornej rady skupiny Volkswagen (* 1937)
 29. august – Rudolf Boehm, nemecký fenomenológ, vydavateľ Husserlových textov (* 1927)
 29. august – Achille Silvestrini, taliansky kardinál, emeritný prefekt Kongregácie pre východné cirkvi (* 1923)
 2. september – Mária Rumanová, slovenská režisérka, dokumentaristka (* 1989)
 3. september – Halvard Hanevold, nórsky biatlonista (* 1969)
 4. september – Roger Etchegaray, francúzsky kardinál a emeritný predseda Pápežskej rady Justitia et Pax (* 1922)
 5. september – Jaroslav Weigel, český herec, člen divadla Járy Cimrmana (* 1931)
 6. september – Robert Mugabe, zimbabwiansky politik, predseda Afrického národného zväzu Zimbabwe a v rokoch 19872017 prezident Zimbabwe (* 1924)
 13. september – Bruno Grandi, taliansky gymnastický funkcionár, dlhoročný predseda Medzinárodnej gymnastickej federácie (FIG) (* 1934)
 13. september – György Konrád, maďarský spisovateľ a disident (* 1933)
 15. september – Ric Ocasek, americký spevák, frontman kapely The Cars (* 1944)
 21. september – Gerhard Auer, nemecký veslár, olympijský víťaz z roku 1972 (* 1943)
 21. september – Sigmund Jähn, nemecký stíhací pilot a kozmonaut z vtedajšej NDR, ktorý sa zúčastnil programu Interkozmos (* 1937)
 23. september – Viliam Ján Gruska, slovenský scénograf, etnograf, dramaturg, scenárista, režisér a pedagóg (* 1936)
 26. september – Jacques Chirac, francúzsky politik (* 1932)
 26. september – William Joseph Levada, americký rímskokatolícky kňaz, biskup, kardinál, v rokoch 2005 až 2012 prefekt Kongregácie pre náuku viery (* 1936)
 26. september – Viera Pawliková-Vilhanová, prvá slovenská afrikanistka, prekladateľka zo swahilčiny a angličtiny (* 1944)
 1. október – Karel Gott, český spevák, herec a amatérsky maliar (* 1939)
 2. október – Gia Kančeli, gruzínsky skladateľ vážnej hudby (* 1935)
 4. október – Etela Balgová-Harantová, slovenská dabingová režisérka (* 1932)
 6. október – Ginger Baker, anglický bubeník (* 1939)
 6. október – Vlasta Chramostová, česká divadelná a filmová herečka, signatárka Charty 77 (* 1926)
 9. október – Andrés Gimeno, španielsky profesionálny tenista (* 1937)
 11. október – Alexej Leonov, vojenský letec a sovietsky kozmonaut (* 1934)
 12. október – Hevrin Chalafová, kurdsko-sýrska politička, generálna tajomníčka Strany budúcej Sýrie (* 1984)
 12. október – Milčo Leviev, americký džezový hudobník, skladateľ, klavirista a pedagóg bulharského pôvodu (* 1937)
 12. október – Peter Ottinger, slovenský lekár a politik, člen SDKÚ-DS (* 1952)
 13. október – Lubomír Čížek, slovenský muzikológ a hudobný publicista, spoluzakladateľ Štátnej filharmónie Košice (* 1932)
 13. október – Charles Jencks, americký architekt, krajinný architekt, sochár, dizajnér, teoretik a kritik architektúry, významný predstaviteľ svetovej architektonickej postmoderny (* 1939)
 16. október – John Tate, americký matematik (* 1925)
 19. október – Alexandr Vladimirovič Volkov, ruský tenista (* 1967)
 20. október – Miro Gregor, slovenský fotograf (* 1931)
 22. október – Sadako Ogatová, japonská diplomatka a profesorka (* 1927)
 26. október – Ivan Plander, slovenský informatik, spoluzakladateľ Ústavu technickej kybernetiky SAV (* 1928)
 27. október – Abu Bakr al-Baghdadí, vodca teroristickej organizácie Islamský štát (* 1971)
 2. november – Marie Laforêt, francúzska herečka a speváčka (* 1939)
 3. november – Wendell Bell, americký sociológ a futurológ (* 1924)
 5. november – Laurel Griggs, americká herečka (* 2006)
 6. november – Jan Stráský, český politik, posledný premiér Česko-Slovenska a úradujúci prezident ČSR (* 1940)
 9. november – Jozef Tuchyňa, slovenský generál, bývalý minister vnútra a bývalý náčelník generálneho štábu (* 1941)
 14. november – Stanislav Martiš, slovenský operný spevák, lyrický tenor (* 1932)
 16. november – Július Pašteka, slovenský literárny vedec, teatrológ, umenovedec a estetik (* 1924)
 17. november – Gustav Peichl, rakúsky architekt a karikaturista (* 1928)
 19. november – Sylvia Lacková, slovenská filmová pracovníčka, asistentka réžie a druhá režisérka (* 1929)
 24. november – Goo Hara, juhokórejská speváčka a herečka (* 1991)
 25. november – Monika Potokárová, slovenská herečka, členka činohry SND (* 1992)
 29. november – Jasuhiro Nakasone, japonský politik (* 1918)
 30. november – Ľuba Ballová-Králiková, slovenská hudobná historička (* 1934)
 30. november – Petr Málek, český športový strelec, strieborný olympijský medailista v roku 2000 (* 1961)
 1. december – Jaroslav Křivánek, český informatik a počítačový grafik (* 1976)
 4. december – Leonard J. Goldberg, americký producent (* 1934)
 4. december – Ján Eugen Kočiš, slovenský titulárny biskup abrittský, emeritný gréckokatolícky pražský pomocný biskup (* 1926)
 6. december – Stanislav Dusík, slovenský akademický maliar, grafik, ilustrátor a spisovateľ (* 1946)
 6. december – Július Krempaský, slovenský fyzik a univerzitný profesor (* 1931)
 8. december – René Auberjonois, americký herec a režisér (* 1940)
 8. december – Mária Ormosová, maďarská historička a univerzitná profesorka (* 1930)
 8. december – Juice Wrld, americký raper, spevák a skladateľ vlastným menom Jarad Anthony Higgins (* 1998)
 9. december – Marie Fredriksson, švédska speváčka, pianistka, maliarka a hudobná skladateľka, členka kapely Roxette (* 1958)
 10. december – Gershon Kingsley, americký hudobný skladateľ elektronickej hudby (* 1922)
 10. december – Jurij Michajlovič Lužkov, bývalý primátor Moskvy (* 1936)
 14. december – Vladimir Viktorovič Cyplakov, bieloruský hokejový útočník (* 1969)
 21. december – Dale Russell, americký paleontológ a geológ (* 1937)
 23. december – Jozef Beňo, slovenský akademický maliar (* 1930)
 25. december – Taťana Fischerová, česká herečka, spisovateľka, politička a občianska aktivistka (* 1947)
 25. december – Ľudovít Lačný, slovenský šachový skladateľ a rozhodca (* 1926)
 31. december – Ratko Janev, macedónsky jadrový fyzik (* 1939)

 Referencie 


 2019